**Sundomin tuulivoimalaitos** on Pohjanmaalla Vaasan Öjenissä sijaitseva tuulivoimalaitos, jonka kapasiteetti on 3,6 megawattia ja vuosituotanto on 10 gigawattituntia. Voimalan on rakentanut Wasa Wind, joka oli Mervennon tytäryhtiö ja nykyään sen omistaa ja sitä operoi Mervento Power Technology & Engineering.

Yleistä
-------

Tuulivoimalaitos sijaitsee 2,3 kilometriä Sundomin kirkonkylän pohjoispuolella Yttersundomin lähellä. Voimalan vieressä näyttäisi sijaitsevan maaläjityspaikka. Voimalan ohittaa Vaasaan johtava yhdystie 6741, josta haarautuu läjitysalueelle ja tuulivoimalaitokselle johtava huoltotie. Voimala sijaitsee 15 metrin korkeudella mpy.

Tuulivoimalaitos on entisen vaasalaisen tuulivoimalavalmistajan Mervennon valmistama Mervento 3.6-118, jonka napakorkeus on 125 metriä, tuuliturbiinin halkaisija 118 metriä, ja jonka kapasiteetti on 3,6 megawattia. Voimala on ollut yhtiön testivoimalaitos, jolla tutkittiin sen toimintaa tuotanto-olosuhteissa.

Historiaa
---------

Vaasassa toimi Mervento Oy, joka oli tuulivoimateollisuuden startup-yritys. Se aikoi tuulivoimamarkkinoille hyödyntäen vähätuulisten tuulivoimaloiden pientä kilpailutilannetta. Yhtiön ensimmäinen tuote oli 3,6 megawatin tuulivoimala, jonka ainoa toimiva voimalaitos Sundomin voimala on. Voimala kytkettiin paikallisverkkoon maaliskuussa 2012, josta lähtien se on tuottanut sähköenergiaa. Mervento hakeutui kuitennkin vuonna 2016 konkurssiin. Se ei ehtinyt saamaan kotimaisia asiakkaita eikä sille tullut ollenkaan tilauksia ulkomailtakaan. Yhtiölle kertyi kahden mallin kehittelystä ja yhden voimalan valmistamisesta 3,6 miljoonan euron velat, joiden takia se hakeutui konkurssiin. Sundomin voimalaitoksen käyttövastuu annettiin sen tytäryhtiölle Wasa Windille. Voimalan vuosituotanto on ollut noin 10 gigawattia. Toinen voimalamalli oli neljän megawatin voimala, jota ei valmistettukoskaan.

Vuoteen 2015 mennessä voimalan tuottamasta melusta oli valitettu usein ja yleinen vaatimus oli sammuttaa voimala yön ajaksi. Matalien taajuuksien melua yritettiin pienentää tuloksetta. Mervento Power vastasi vuonna 2018 melusyytöksiin julkaisemalla mittaustuloksia, joiden mukaan voimala ei ylitä asetettuja meluraja-arvoja. Tulokset olivat Mervento Oy:n teettämissä vuoden 2013 mittauksissa saman suuntaiset. Vuonna 2019 huomattiin kaupungin melumittauksissa, että voimalan käyntiääni ylitti öisin valtakunnalliset ohjearvot. Sen käyntiä säädellään nykyään (2022 tieto) siten, että öisin sen tuotantokapasiteetti lasketaan kahteen megawattiin.

Katso myös
----------

* Luettelo Suomen tuulivoimaloista

Lähteet
-------

1. 1 2 3  Miller, Ben: Mervento's 216MW order pipeline *windpowermonthly.com*.  7.11.2013. Wind Power Monthly. Viitattu 25.1.2024. (englanniksi)
2. 1 2 3  Siirilä, Merja: Suomen suurin tuulivoimala vihittiin käyttöön *yle.fi*.  15.3.2012. Helsinki:  YLE. Viitattu 24.1.2024.
3. 1 2 3 4  Sundom *www.thewindpower.net*.  4.9.2023. Ranska:  The Wind Power. Viitattu 24.1.2024. (englanniksi)
4. 1 2 3 4 5  Siirilä, Merja: Sundomin tuulimylly tuottaa edelleen sähköä – toimitusjohtaja Ingmar Sjöblad: "Tuulivoima on tärkeä, jos haluamme selvitä ilman Venäjältä tulevaa energiaa" *yle.fi*.  13.4.2022. Helsinki:  YLE. Viitattu 24.1.2024.
5. 1 2 3  Sundomin tuulivoimalaitos (sijainti maastokartalla) *Karttapaikka*. Helsinki:  Maanmittauslaitos. Viitattu 24.1.2024.
6. 1 2  Mervento 3.6-118 *www.thewindpower.net*.  21.8.2021. Ranska:  The Wind Power. Viitattu 24.1.2024. (englanniksi)
7. 1 2  Salomäenpää, Minna: Tuulivoimayhtiö Mervento konkurssiin *yle.fi*.  4.10.2016. Helsinki:  YLE. Viitattu 24.1.2024.
8. ↑  Toiminnassa olevat & puretut voimalat (EXCEL) *tuulivoimayhdistys.fi*.  31.12.2023. Helsinki:  Suomen Tuulivoimayhdistys. Viitattu 24.1.2024.
9. ↑  Lillkvist, Marcus: Vasa skärper tonen mot Mervento *yle.fi*.  18.12.2015. Helsinki:  YLE. Viitattu 24.1.2024.
10. ↑  Sundomin tuulivoimalan melutasomittaukset valmistuivat *ilkkapohjalainen.fi/*.  8.2.2018. Seinäjoki, Vaasa:  Ilkka Pohjalainen. Viitattu 25.1.2024.
11. ↑  Tuulivoimalan ympäristömelumittaukset 9–13.12.2013 (PDF) *tvky.info*.  7.3.2014. Vaasa:  Mervento Oy, Vaasa. Viitattu 25.1.2024.

Aiheesta muualla
----------------

* Ylikoski, Kai: Tuulivoimala Vaasan Sundomissa. Mervento 3.6-118. 29.9.2016, YouTube
* impi waara: Sundomin tuulivoimala, YouTube